ఎఫ్.సి. కోహ్లీ

ఫకీర్ చంద్ కోహ్లీ (19 మార్చి 1924 - 26 నవంబర్ 2020) భారతదేశపు అతిపెద్ద సాఫ్ట్‌వేర్ సర్వీసెస్ కంపెనీ  అయిన టి సిఎస్ టాటా కన్సల్టెన్సీ సర్వీసెస్ వ్యవస్థాపకుడు, మొదటి సిఇఒ. టాటా గ్రూప్‌లోని టాటా పవర్ కంపెనీ, టాటా ఎల్క్సీతో సహా  ఇతర సంస్థలతో కూడా సంబంధాలు కలిగి ఉన్నారు. ఇండియన్ ఇన్ఫర్మేషన్ టెక్నాలజీ (ఐటి) సర్వీసెస్  అడ్వకేసీ బాడీ అయిన  నాస్కామ్ అధ్యక్షుడిగా ఎన్నుకోబడ్డారు .    ఎఫ్ సి  కోహ్లీ  భారత ఐటి పరిశ్రమ స్థాపనకు, అభివృద్ధికి  చేసిన కృషి, సేవలను సూచిస్తూ  "భారత ఐటి ఇండస్ట్రీ పితామహుడు" గా అభివర్ణిస్తారు. సాఫ్ట్‌వేర్ పరిశ్రమకు కోహ్లీ చేసిన సేవలకు  గుర్తింపుగా 2002 లో భారతదేశపు మూడవ అత్యున్నత పౌర గౌరవం అయిన పద్మ భూషణ్ తో భారత ప్రభుత్వము సత్కరించింది.

బాల్యము  -  విద్య 

కోహ్లీ 19 మార్చి 1924 న బ్రిటిష్ ఇండియాలోని సైనిక కేంద్రం పెషావర్ (నేటి పాకిస్తాన్ ) లో జన్మించారు .   అదే నగరంలోని ఖల్సా మిడిల్ స్కూల్‌లో, నేషనల్ హైస్కూల్‌లో చదువుకున్నారు .  లాహోర్లోని పంజాబ్ విశ్వవిద్యాలయంలో  ప్రభుత్వ పురుషుల  కాలేజ్నుండి బిఎ, బిఎస్సి (ఆనర్స్) పూర్తి చేసి,  విశ్వవిద్యాలయ బంగారు పతకాన్ని సాధించారు.    తన కళాశాల చివరి సంవత్సరంలో తండ్రి మరణం  తరువాత, భారత నావికాదళం కు దరఖాస్తు చేసుకుని  ఎంపిక అయ్యారు.  నావికా దళంలో పోస్టింగ్ కొరకు వేచి ఉన్నప్పుడు, కెనడాలోని క్వీన్స్ విశ్వవిద్యాలయానికి దరఖాస్తు చేసుకుని స్కాలర్‌షిప్ పొందారు. అక్కడ అతను 1948 లో ఎలక్ట్రికల్ ఇంజనీరింగ్‌లో బిఎస్సి (ఆనర్స్) పూర్తి చేశాడు.   1950 లో MIT నుండి ఎలక్ట్రికల్ ఇంజనీరింగ్‌లో MS చేశాడు.   ఈ మధ్యలో ఒక సంవత్సరంకెనడియన్ జనరల్ ఎలక్ట్రిక్ కంపెనీలో ఒక సంవత్సరం పనిచేశారు.

కెరీర్ 
యం ఐ టి (MIT) లో యం ఎస్  పూర్తి చేసిన తరువాత, కోహ్లీ 1951 లో భారతదేశానికి తిరిగి రాక ముందు, న్యూయార్క్, కనెక్టికట్ వ్యాలీ పవర్ ఎక్స్ఛేంజ్, హార్ట్‌ఫోర్డ్,  న్యూ ఇంగ్లాండ్ పవర్ సిస్టమ్స్, బోస్టన్‌లో విద్యుత్ వ్యవస్థ కార్యకలాపాలలో శిక్షణ పొందారు. 1963 లో ఆయన టాటా ఎలక్ట్రిక్ కంపెనీలో చేరాడు, అక్కడ ఆయన  జనరల్ సూపరింటెండెంట్‌గా,  1967లో డిప్యూటీ జనరల్ మేనేజర్‌గా మారడానికి ముందు, సిస్టమ్స్ కార్యకలాపాలను నిర్వహించడానికి లోడ్ పంపించే వ్యవస్థను ఏర్పాటు చేయడంలో సహాయం చేశారు.  

యఫ్ సి కోహ్లీ,  టాటా ఎలక్ట్రిక్ కంపెనీకి  డైరెక్టర్‌ కాక ముందు 1966 లో టాటా కన్సల్టింగ్ ఇంజనీర్స్ కోసం పనిచేశారు. ఈ సమయంలో, టాటా ఇన్స్టిట్యూట్ ఆఫ్ ఫండమెంటల్ రీసెర్చ్‌లో సిడిసి 3600 మెయిన్‌ఫ్రేమ్ కంప్యూటర్ పరిచయం, పవర్ సిస్టమ్ డిజైన్, నియంత్రణ కోసం డిజిటల్ కంప్యూటర్ల వాడుక , పవర్ సిస్టమ్ కార్యకలాపాల కోసం అధునాతన ఇంజనీరింగ్, నిర్వహణ పద్ధతులను ప్రవేశపెట్టడంతో కోహ్లీ  ప్రసిద్ది చెందారు.    

టాటా సన్స్, టాటా ఇండస్ట్రీస్, టాటా యునిసిస్, టాటా ఎలక్ట్రిక్ కంపెనీ, టాటా హనీవెల్, టాటా టెక్నాలజీస్ సింగపూర్ బోర్డులో ఉండటంతో సహా టాటా గ్రూప్‌లోని ఇతర సంస్థలలో ఆయనకు భాగస్వామ్యం ఉంది. టాటా ఎల్క్సీ ఇండియా,, డబ్ల్యుటిఐ అడ్వాన్స్‌డ్ టెక్నాలజీస్ ఛైర్మన్‌గా కూడా పనిచేశారు.  టాటా గ్రూప్ వెలుపల కోహ్లీ,  ఎయిర్లైన్ సాఫ్ట్‌వేర్ డెవలప్‌మెంట్ కన్సల్టెన్సీ ఇండియా, ఎయిర్‌లైన్ ఫైనాన్షియల్ సపోర్ట్ సర్వీసెస్ ఇండియా, అబాకస్ డిస్ట్రిబ్యూషన్ సిస్టమ్స్, త్రివేణి ఇంజనీరింగ్ వర్క్స్ బోర్డులో డైరెక్టర్‌గా పనిచేశారు. 

ఫకీర్ చంద్ కోహ్లీ 1995, 1996 మధ్య నాస్కామ్, ఇండియన్ ఐటి సర్వీసెస్ అడ్వకేసీ బాడీ అధ్యక్షుడు, ఛైర్మన్ గా  పనిచేసారు.  ఈ సమయంలోను, తరువాతి కాలంలో  ఎగ్జిక్యూటివ్ కమిటీ సభ్యుడిగా  ఆయన ఐటీ సేవలలో  ప్రపంచ భాగస్వామ్యాన్ని రూపొందించడానికి భారతదేశం నుండి ఐటి సేవలను అందించే అవకాశాలను ప్రదర్శించడానికి సహాయం చేశారు .  కంప్యూటర్ సొసైటీ ఆఫ్ ఇండియా, ఇన్స్టిట్యూట్ ఆఫ్ ఎలక్ట్రికల్ అండ్ ఎలక్ట్రానిక్స్ ఇంజనీర్స్ న్యూయార్క్, ఇన్స్టిట్యూషన్ ఆఫ్ ఎలక్ట్రికల్ ఇంజనీర్స్, ఇండియన్ నేషనల్ అకాడమీ ఆఫ్ ఇంజనీరింగ్,  ఇన్స్టిట్యూట్ ఆఫ్ మేనేజ్మెంట్ కన్సల్టెంట్స్ ఆఫ్ ఇండియా వంటి ప్రొఫెషనల్ సంస్థలతో కూడా ఆయన అనుబంధం కలిగి ఉన్నారు.  

అయన  1973, 1974 మధ్య ఇన్స్టిట్యూట్ ఆఫ్ ఎలక్ట్రికల్ అండ్ ఎలక్ట్రానిక్స్ ఇంజనీర్స్ (ఐఇఇఇ)  డైరెక్టర్ల బోర్డులో ఉండటంతో సహా అనేక  ప్రొఫెషనల్ సొసైటీలలో ఎగ్జిక్యూటివ్, నాయకత్వ పాత్రలను పోషించారు. ఇండియా కౌన్సిల్ చైర్మన్,  కంప్యూటర్ సొసైటీ ఆఫ్ ఇండియా అధ్యక్షుడిగా కూడా పనిచేసారు. 1976 లో సింగపూర్‌లో జరిగిన ఆగ్నేయ ఆసియా ప్రాంతీయ కంప్యూటర్ కాన్ఫరెన్స్ ఛైర్మన్‌గా,  1988లో న్యూ ఢిల్లీ లో  జరిగిన ఆగ్నేయ ఆసియా ప్రాంతీయ కంప్యూటర్ కాన్ఫరెన్స్ కు ఛైర్మన్‌గా ఉన్నారు. మేనేజ్‌మెంట్ కన్సల్టెంట్స్ అసోసియేషన్ ఆఫ్ ఇండియా అధ్యక్షుడిగా 1975 - 1976 మధ్య పనిచేశారు. 1989 నుండి  ఆగ్నేయాసియా ప్రాంతీయ కంప్యూటర్ కాన్ఫెడరేషన్ కు  ప్రత్యేక సలహాదారుగా పనిచేశారు . ఇన్స్టిట్యూషన్ ఆఫ్ ఎలక్ట్రికల్ ఇంజనీర్స్ చైర్మన్ గా కూడా పనిచేసారు.  

పదవీ విరమణ తరువాత ఆయన టీసీఎస్ లో  సలహాదారుగా వుంటూ  టెక్నాలజీ అడ్వొకేసి (సాంకేతిక అనుకూలవాదము) ని కొనసాగింపుతో పాటు వయోజన అక్షరాస్యత, నీటి శుద్దీకరణ, ప్రాంతీయ భాషా కంప్యూటింగ్ వంటి కార్యక్రమాలపై కృషి చేసారు.

వ్యక్తిగత జీవితం 
ఫకీర్ చంద్ కోహ్లీ  భార్య స్వరణ్ (Swarn),  వినియోగదారుల హక్కుల కార్యకర్త, న్యాయవాది.  స్వరణ్, కోహ్లీలకి ముగ్గురు  పిల్లలు ఉన్నారు.   ఆయన  96 సంవత్సరాల వయస్సులో 2020 నవంబరు 26 న గుండెపోటుతో మరణించాడు.

సాంకేతిక విద్య పురోగతి 
దేశంలో సాంకేతిక విద్య పురోగతిలో కోహ్లీ కూడా ఒక ముఖ్యమైన పాత్ర పోషించారు. 1959 లో, ఇండియన్ ఇన్స్టిట్యూట్ ఆఫ్ టెక్నాలజీ కాన్పూర్ వ్యవస్థాపక డైరెక్టర్ పి.కె.కెల్కర్ అభ్యర్థన మేరకు, అధ్యాపకుల ఎంపిక, నియామకాలలొ  సహాయం చేసారు.   పూణేలోని కాలేజ్ ఆఫ్ ఇంజనీరింగ్‌ ఇన్స్టిట్యూట్ కు స్యయంప్రతిపత్తి హోదా సాధించి ఇన్స్టిట్యూట్ యొక్క బోర్డ్ ఆఫ్ గవర్నర్స్ కు  ఛైర్మన్‌గా కొనసాగారు .

గౌరవాలు 
2002 లో, కోహ్లీకి భారత సాఫ్ట్‌వేర్ పరిశ్రమకు చేసిన కృషికి భారతదేశపు మూడవ అత్యున్నత పౌర గౌరవం అయిన పద్మ భూషణ్ అవార్డు లభించింది.  ఆయనకు యూనివర్సిటీ ఆఫ్ వాటర్ లూ, కెనడా, స్కాట్లాండ్ లోని రాబర్ట్ గోర్డాన్ విశ్వవిద్యాలయం, IIT బాంబే, IIT కాన్పూర్, శివ్ నాడార్ విశ్వవిద్యాలయం, జాదవ్ పూర్ విశ్వవిద్యాలయం, క్వీన్స్ విశ్వవిద్యాలయం, రూర్కీ విశ్వవిద్యాలయం నుండి గౌరవ పట్టాలు ప్రదానం చేశారు.  ఆయన IEEE US, IEE UK, ఇన్స్టిట్యూషన్ ఆఫ్ ఇంజినీర్స్ ఇండియా, కంప్యూటర్ సొసైటీ ఆఫ్ ఇండియాలో  ఫెలోగా ఉన్నారు.

ఇతర అవార్డులు గౌరవాలు 

 దాదాభాయ్ నౌరోజీ మెమోరియల్ అవార్డు, 2000. 
 జీవితకాల సాధన అవార్డు, ది ఎకనామిక్ టైమ్స్, 2002 
 ఐఐఐటి హైదరాబాద్, 2015 లో కోహ్లీ సెంటర్ ఆన్ ఇంటెలిజెంట్ సిస్టమ్స్ (కెసిఐఎస్) 
 జీవితకాల సాధన అవార్డు, ఆల్ ఇండియా మేనేజ్‌మెంట్ అసోసియేషన్ (AIMA), 2017

నిర్వహించిన పదవులు 
మూలం(s):

పుస్తకాలు

సూచనలు - మూలములు

బాహ్య లింకులు 

 Profile on Queens University website
 https://web.archive.org/web/20061029105937/http://www.icssingapore.org/Adv_FCK.htm
 https://web.archive.org/web/20060721075626/http://appsci.queensu.ca/alumni/profiles/kohli/